open-index/open-wikipedia-markdown huggingface dataset:
Laerskool Newton Park

Die **Laerskool Newton Park** is ’n Afrikaansmedium- primêre skool in Port Elizabeth.

Die skool is oorspronklik op 25 Januarie 1926 met 18 leerlinge in ’n huis op die hoek van Eerste Laan en Mowbraystraat, Newton Park, gestig. Die eerste onderwysers, wat ook as skoolhoof opgetree het, was ene mej. Damerell.  Later het die skool verskuif na die St. Hughes-kerksaal, Dit was destyds ’n Engelsmediumskool en het as die Newton Primary School bekendgestaan. In Januarie 1930 is die eerste gebou op die huidige perseel betrek. Die hoeksteen van dié gebou pryk vandag in die huidige skoolgebou se voorportaal.

In 1932 het die Newtonskool parallelmedium geword en begin 1954 Afrikaansmedium. Die Engelse leerlinge het toe oorgeskuif na die pasvoltooide Laerskool Herbert Hurd. In 1970 is die Afrikaansmediumskool herdoop tot die Laerskool Hendrik Verwoerd en ’n jaar later is die huidige skoolgebou betrek. Weens die konnotasies van die skool se naam het die ouers in Oktober 1994 ’n referendum versoek waarin oor ’n ander naam besluit kon word. Die uitslag daarvan was dat die naam met ingang 1 Januarie 1995 weer die Laerskool Newton Park geword het.

Die skool se leuse is "Dink en doen".

## Skoolhoofde 
* Mej. Damerell 1926 - 1931

* Mnr. D. Cranna 1931 - 1949

* Mnr. S.J.M. van Heerden 1949 - 1966

* Mnr. C. Knoetze 1967 - 1970

* Dr. J.H. Botha 1971 - 1973

* Mnr. D. Knoetze 1973 - 1993

* Mnr. C.G. Viljoen 1993 - 2012

* Mnr. J.J. Pienaar 2013 - hede

## Bron 
*  Die geskiedenis van die Laerskool Newton Park
Inglewood

**Inglewood** is 'n swart nedersetting naby die Indiese Oseaankus in die Oos-Kaap, Suid-Afrika. Die dorpie lê suidwes van Oos-Londen, en val onder bestuur van die Buffalo City Metropolitaanse Munisipaliteit. 

## Sien ook 
* Lys van dorpe in Suid-Afrika

## Verwysings
Bluff

**Bluff** is 'n voorstad van Durban wat 8&nbsp;km vanaf die ingang na die hawe strek en geskei word van die Punt deur die kanaal wat die ingang van die hawe vorm. In Zoeloe staan dit bekend as isiBululanga of esiBubulungu, wat "lang, ronde rif" beteken.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings
Escombe

**Escombe** is 'n voorstad van Durban, tussen Northdene en Malvern, sowat 12&nbsp;km wes van die stadsaal.

Die voorstad is genoem na Harry Escombe (1838–'99), prokureur-generaal, staatsman en stigter van die Natalse Vlootvrywilligers, asook eerste minister van die kolonie vanaf 1897. Die spoorweghalte in Escombe, wat in 1904 in gebruik geneem is, het tot 1911 bekendgestaan as Bowkers, ter ere van kol. J.H. Bowker (oorlede in 1900), wat gewoon het in "Cedars" in Bo-Malvern.

## Sien ook 
* NG gemeente Escombe
* Queensburgh

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings
Hillary

**Hillary** is 'n voorstad van Durban, sowat 14&nbsp;km wessuidwes van die stadsaal, oos van Malvern en noord van Mount Vernon.

Hoewel die eerste bewoners hulle reeds betreklik vroeg hier kom vestig het, is die gebied eers in 1931 by Durban se munisipale gebied ingelyf. Die naam is afgelei van die Hillary-familie wat sedert die 19de eeu hier gewoon het ná die aankoms van die Hillary-broers, George en John, in 1848.

## Sien ook 
* NG gemeente Hillary

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings
Rooitand-snellervis

Die **Rooitand-snellervis** (*Odonus niger*) is 'n vis wat voorkom in die Stille- en Indiese oseane, asook in die Rooisee en langs die ooskus van Afrika suidwaarts tot aan die suidkus van KwaZulu-Natal. In Engels staan die vis bekend as die *Redfang triggerfish*. Hierdie vis is die enigste spesie in die genus; die genus is dus monotipies.

## Identifikasie 
Die vis word tot 40&nbsp;cm lank. Die vis het 'n diep lyf met 'n opvallende onderkaak en die tande is rooi. Die lyf is donkerblou tot pers en die skubbe aan die lyf het donker rande. Twee blou lyne strek van die oë tot by die bek. Die kop-area se kleur mag ligter word na gelang van die vis se gemoedstoestand. Die volwasse vis het lang stertvinpunte.

Die vis leef in aflandige koraal- en rotsriwwe in water wat 3 tot 55&nbsp;m diep is. Hulle verkies hellings op die riwwe waar die stroom sterk is. Hulle vreet plankton in groepe saam.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels 
* http://www.fishbase.org/summary/SpeciesSummary.php?ID=1311&genusname=Odonus&speciesname=niger&AT=Odonus+niger&lang=English
Montclair

**Montclair** is 'n voorstad van Durban, wes van Clairwood en noord van Woodlands. Dis ook die naam van 'n spoorweghalte tussen Jacobs en Merebank.

Die naam Montclair is afgelei van Clairmont, die plaas van W.R. Thomson. Toe die stasie gebou is, is die naam Clairmont omgekeer om verwarring met Claremont tussen Soutrivier en Heathfield in Kaapstad te voorkom.

Vir sensusdoeleindes beslaan Montclair 3,83&nbsp;km². In 2011 was die totale bevolking 16&nbsp;301, van wie amper 71% swart was. Nietemin was net 44,11% Zoeloesprekend, vergeleke met 36,2% Engels- en 4,5% Afrikaanssprekendes.

## Sien ook 
* NG gemeente Montclair

## Verwysings
Kayser's Beach

'''Kayser's Beach''' is 'n kusdorpie suidwes van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit. Die dorp is bekend vir die *Rietbok*-passasiersvliegtuig wat op 13 Maart 1967 hier naby in die see neergestort het.

## Sien ook 
* Chalumnarivier
* Lys van dorpe in Suid-Afrika

## Verwysings
Glenmore, Durban

**Glenmore** is 'n voorstad in die weste van Durban.

Vir sensusdoeleindes beslaan Glenmore net 0,34&nbsp;km². In 2011 was die bevoling 1178, van wie amper 55% swart was en sowat 'n derde wit. Tog was Engels die huistaal van meer as die helfte van die bevolking, terwyl net 5,18% se huistaal Afrikaans was.

## Verwysings
Malvern, Durban

**Malvern** is 'n voorstad van Durban, wessuidwes van die middestad.

Vir sensusdoeleindes beslaan die voorstad net meer as 6&nbsp;km². In 2011 was die grootste deel van die bevolking van Indiese herkoms (47,22%), gevolg deur wit (36,32%) en swart bewoners (13,3%). Die meeste inwoners (amper 75%) was toe Engelssprekend, terwyl Afrikaans die naasgrootste huistaal was (13,7%).

## Sien ook 
* Queensburgh

## Verwysings
Yellowwood Park

**Yellowwood Park** is 'n voorstad van Durban, oos van Chatsworth en suid van die Kenneth Stainbank-natuurreservaat. Die voorstad is aangelê op grond wat behoort het aan die Stainbank-familie waarop geelhoutbome gegroei het, en is ná die bome genoem.

Vir sensusdoeleindes beslaan die buurt 2,48&nbsp;km². In 2011 was die bevolking 5&nbsp;216, van wie 40% Blankes was en 38% Swart. Engels is die grootste huistaal met amper 59% en Zoeloe die naasgrootste (28,4%). Afrikaans was vierde met 6,1%.

## Verwysings
Queensburgh

**Queensburgh** is 'n stadsdeel ("borough") 14&nbsp;km noordwes van Durban in KwaZulu-Natal. Dit bestaan uit die buurte Cavendish, Escombe, Malvern, Moseley en Northdene.

Queensburgh is in 1952 geproklameer as "township" en het in 1954 "borough"-status verwerf. Dis so genoem ter ere van koningin Elizabeth II van die Verenigde Koninkryk, wat in 1952 gekroon is.

Vir sensusdoeleindes beslaan Queensburgh 22,88&nbsp;km². In 2011 was die bevolking 54&nbsp;846, van wie amper 54% Indiërs was, 23,8% swart en 20,2% wit. Amper 70% van die inwoners se huistaal was Engels, 14,3% s'n Zoeloe en 7,5% Afrikaans.

## Verwysings
Kasakke

: *Hierdie artikel handel oor die etniese groep. Vir die taal, sien Kasaks. Moenie verwar word met Kosakke nie.*

Die **Kasakke** (Kasakse enkelvoud: қазақ, *qɑzɑ́q*, [qɑ'zɑq], ; meervoud: қазақтар, *qɑzɑqtɑ́r*, [qɑzɑq'tɑr], ) vorm die tweede grootste Turkiese etniese groep in Sentraal-Asië naas die Oesbeke. Hulle vorm die titulêre nasie van Kasakstan, waar hulle sowat 65,5% van dié land se bevolking uitmaak, en praat Kasaks, 'n Turkiese taal, as moedertaal.

[duimnael|links|Etniese kaart van [Sentraal-Asië]]
[duimnael|links|'n Kasakse gesin in 'n [Joert, 1911/1914]]
Naas Kasakke leef nog klein minderhede soos Russe (21,5%), Oesbeke (3%), Oekraïners (1,8%), Oeigoere (1,4%), Tartare (1,2%) en Duitsers (1%) in Kasakstan. Kasakse minderhede leef in lande soos die Volksrepubliek China (1,5 miljoen), Oesbekistan (800&nbsp;000), Rusland (650&nbsp;000) en Mongolië (100&nbsp;000).

Wêreldwyd leef omtrent 15 miljoen Kasakke, waarvan sowat 11 miljoen in Kasakstan. In die Volksrepubliek China behoort die Kasakke tot een van die 56 amptelik erkende etniese groepe ("nasionaliteite"). Hulle leef veral in die Wes-Chinese outonome gewes van Xinjiang saam met ander verwante etniese groepe soos Oeigoere, Oesbeke en Kirgisiërs.

## Verwysings 
## Eksterne skakels 
*
36 v.C.

## Gebeure 
* Maart – Herodes neem die mag oor.
* Marcus Antonius trek op teen Partië, maar dit lei tot 'n ramp.
* Mei – Marcus Antonius se leër verlaat Syria en dring diep in Partiese gebied deur. Die hoofstad Phraaspa word beleër
* Oktober – Die beleg van Phraaspa is nie suksesvol nie en Marcus Antonius keer na Romeinse gebied terug. Hy word deur sy Armeense en Mediese bondgenote verraai 

## Geboortes 
* Antonia, Marcus Antonius se dogter by Octavia († 37 n.C.) 

## Verwysings
Sea View

**Sea View** is 'n voorstad van Durban, KwaZulu-Natal, 8&nbsp;km suidwes van die stadsaal, suid van Rossburgh, suidoos van Bellair en noordoos van Clairwoord. Die naam is blykbaar afgelei daarvan dat dit die eerste plek was waarvandaan 'n reisiger uit die binneland na Port Natal die see kon sien. 'n Kusoord 18 km wes van Skoenmakerskop het dieselfde naam, in welke geval die naam ook verwys na 'n uitsig op die see.

Vir sensusdoeleindes beslaan Sea View 3,26&nbsp;km². In 2011 was die voorstad se bevolking 6&nbsp;972, van wie 56% swart, 27,4% wit en 12,4% Indies was. Amper 43% van die inwoners se huistaal was Engels en 32,2% s'n Zoeloe. Afrikaans was die derde grootste huistaal (10%).

## Sien ook 
* Gereformeerde kerk Durban-Wes

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings
38 v.C.

## Geboortes 
*Drusus die Ouere (†9 v.C.)

## Gebeure 
*Herodes trou met Mariamme uit die Hasmoneese huis.
*Phraates IV volg Orodes II op as koning van die Partiërs

## Verwysings
37 v.C.

## Gebeure 
* Cleopatra bied Herodes, 'n gesant van koning Hyrcanus II van Judea 'n leër aan om 'n Partiese aanval te verhoed, maar hy vra liewer die Romeine om hulp. Marcus Antonius oortuig die Senaat in Rome om hom koning van die Jode te maak.
* Verdrag van Tarentum tussen Octavianus en Marcus Antonius. Die Driemanskap word met vyf jaar verleng.
* Marcus Antonius trou met Cleopatra VII.
*Marcus Vipsanius Agrippa probeer die opstand naby die Ryn te onderdruk en trek oor die rivier.

## Verwysings
163 v.C.

## Gebeure 
*Judas Makkabeus beleër Jerusalem.
*Antiochis, koningin van Kappadosië en dogter van Antiochus III van Seleukië word saam met een van haar dogters deur die Seleukidiese kanselier Lysias tereggestel.
*Antiochus V Eupator skryf -onder voogdy van kanselier Lysias- 'n brief oor die oorlye van sy vader aan die Jode, waarin hy hulle die reg gee hul God weer in die tempel van Jerusalem te aanbid.
*Ptolemeüs VI Philometer van Egipte wat sedert 170 saam met sy broer Physcon -die later farao Ptolemeüs VIII- geregeer het, verdryf vir sy broer na Cyrene.
## Sterftes 
*Ariarathes IV Eusebes van Kappadosië (*220 v.C.)

## Verwysings
Umbilo

**Umbilo** is 'n voorstad van Durban. Die naam is ontleen aan die Umbilorivier wat deur Pinetown en Queensburgh na die Umbilokanaal loop en van daar Natalbaai by Bayhead binnestroom. Die naam, wat ook as *Mbilo* geskryf word, is van Zoeloe-oorsprong en beteken "kokend" of "borrelend".

## Sien ook 
* Umbilo (kiesafdeling)

## Verwysings 
## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers. * Nota: Die naam *Mbilo* word nie in hierdie werk verklaar nie, dit verskaf net 'n kruisverwysing na *Umbilo*, wat ook onverklaar is.
Apache

**Apache** kan na een van die volgende verwys:

* Lid van 'n inheemse Amerikaanse Apache stam in die suidwestelike dele van die VSA.
* Die Apache-webbediener.
* Die Apache Helikopter wat deur Boeing vervaardig word.
Apartheidsmuseum

duimnael|links|Die Apartheidsmuseum in Johannesburg, Suid-Afrika.
duimnael|links|Die Apartheidsmuseum.
duimnael|links|Die voertuig wat mercedes-werkgewers vervaardig het om aan Nelson Mandela aan te bied by sy vrylating uit die tronk, het deel geword van die Apartheidsmuseum

Die **Apartheidsmuseum** is 'n museumkompleks in Johannesburg wat aan die uitbeelding van apartheid en die 20ste-eeuse geskiedenis van Suid-Afrika gewy is. Dit is opgerig as deel van Akani eGoli se bod om die Gold Reef City-casino te bou en is deur die argiteksfirmas GAPP en BannieBritz ontwerp. Die museum is in November 2001 geopen.

Ná 1994 is dobbelary in Suid-Afrika gewettig en het die regering 'n dobbelraad daargestel om casino's te lisensieer. Ontwikkelaars is verplig om aan te dui hoe hul voornemende casino toeriste sal lok en die skepping van werkgeleenthede sal stimuleer.

'n Konsortium genaamd Akani eGoli het 'n bod ingesit om die Gold Reef City-casino met 'n aanliggende museum-kompleks, genaamd Vryheidspark (Engels: *Freedom Park*), op te rig. Die bod was suksesvol en ruimte vir die museum is langs die casino geskep. Die naam Vryheidspark is later na "Die Apartheidsmuseum by Vryheidspark" verander, wat tot omstredenheid en regstappe gelei het.

Die boukoste van die Apartheidsmuseum het sowat R80 miljoen beloop en is deur Akani eGoli betaal. Die museum is as 'n artikel 21-maatskappy geregistreer, wat beteken dat dit as 'n nie-winsgewende organisasie bedryf word en 'n onafhanklike raad van trustees het.

## Verwysings 
## Eksterne skakels 
* Amptelike webtuiste
*
Apennyne

duimnael|Die Apennyne-bergreeks
duimnael|Die Abruzzo Nasionale Park

Die **Apennyne** is 'n bergreeks in die middel van Italië wat van die noordweste tot in die suide van die land strek. Die bergreeks word in drie hoofdele gedeel: die noordelike Apennyne, sentrale Apennyne en suidelike Apennyne.

Die bergreeks is 1&nbsp;350 kilometer lank en strek van Ligurië in die noordweste tot in Kalabrië in die suidooste. Die hoogste berg, *Corno Grande* in die Abruzze-streek, is 2&nbsp;912 meter hoog. Die mees suidelike gletser van Europa word hier aangetref, maar dit is sedert 1794 besig om te kwyn.

Die suidelike berge is halfdroog. Die oostelike hange na die Adriatiese See is steil, terwyl westelike hange voetheuwels vorm waarlangs die meeste van die skiereiland se stede gevestig is.

## Verwysings 
## Eksterne skakels 
*
Aotearoa

**Aotearoa** is die Maori-naam van Nieu-Seeland. Dit beteken letterlik "land van die lang wit wolk". Van die vroegste Maori-name vir dié land is *Niu Tireni*, *Nu Tirani* en *Nu Tirene*, wat in dokumente soos die Waitangi-verdrag gebruik is. Sedert die 1990's word *God Defend New Zealand* (of "Aotearoa") in Maori en Engels gesing, waarvolgens die naam aan 'n wyer gehoor bekend gemaak is.
Antonius en Cleopatra

[duimnael|*Cleopatra op die terras van Philae*, deur Frederick Arthur Bridgman in ongeveer [1896.]]

**Antonius en Cleopatra** (oorspronklike Engelse titel: *Antony and Cleopatra*) is 'n historiese drama deur William Shakespeare oor die verhouding tussen Cleopatra, koningin van Egipte, en die Romeinse veldheer Markus Antonius. Die tragedie het in die Eerste Folio-uitgawe van 1623 verskyn. Daar word geglo dat dit in 1606 of 1607 geskryf is.

duimnael|links|Die eerste bladsy van Antonius en Cleopatra soos dit in die Eerste Folio gepubliseer is.

Hierdie Romeinse tragedie speel op verskillende plekke af, van die eksotiese en dekadente Alexandrië tot die streng gedissiplineerde Rome. Die stuk volg die verhouding tussen Cleopatra en Marcus Antonius, vanaf die Romeins-Persiese oorloë tot met Cleopatra se selfmoord. Die groot teenstander is Octavius Caesar, wat later as Augustus die eerste keiser van Rome sal word. In die tyd wat die stuk afspeel is hy nog deel van 'n diktatoriale driemanskap, die Tweede Triumviraat, waarvan Marcus Antonius ook deel is.

Die rol van Cleopatra word as een van die mees komplekse vroulike karakters in die werk van Shakespeare gesien. Sy is ydel en besonder teatraal. Die publiek kan soms nie anders as om met haar te lag nie, maar sy is 'n ware tragiese heldin.

## Verwysings 
## Eksterne skakels 
* Inligting op william-shakespeare.info
*
Appalache

duimnael|Ligging van die Appalachiese Gebergte in Noord-Amerika
[duimnael|Die Appalachiese Gebergte in [Noord-Carolina]]
duimnael|Mount Mitchell

Die **Appalache-bergreeks** of **Appalachiese Gebergte** is 'n lang bergreeks in Noord-Amerika. Die bergreeks is deels in Kanada, maar grotendeels in die noordooste van die Verenigde State van Amerika geleë. Dit strek oor 'n lengte van 1&nbsp;500 myl vanaf die eiland Newfoundland in Kanada tot in die middel van Alabama in die VSA. Die individuele berge is gemiddeld 900 meter (3&nbsp;000 voet) hoog. Die hoogste piek is Mount Mitchell in Noord-Carolina (2&nbsp;037&nbsp;m of 6&nbsp;684 voet). Mount Mitchell is die hoogste punt in die VSA oos van die Mississippirivier, asook die hoogste punt in die ooste van Noord-Amerika.

Vandag is die Appalache slegs die afgetakelde oorblyfsels van 'n eens enorme bergreeks. Die berge is omtrent 480 miljoen jaar gelede gedurende die Ordovisium-tydperk gevorm en was destyds omtrent so hoog soos die Alpe en die Rotsgebergte.

Die Appalachiese Staproete is 'n lang staproete wat byna oor die volle lengte van die bergreeks strek. Die gebied bevat talle steenkoolvelde.

## Verwysings 
## Eksterne skakels 
*
Geelkop-snellervis

Die **Geelkop-snellervis** (*Pseudobalistes flavimarginatus*) is 'n vis wat voorkom in die Stille- en Indiese oseane, ook in die Rooisee en die ooskus van Afrika suidwaarts tot by die suide van Mosambiek. In Engels staan die vis bekend as die *Yellowmargin triggerfish*.

## Identifikasie 
Die vis word tot 60&nbsp;cm lank. Die vis se lyf is ovaalvormig en sterk en is olyf tot grys van kleur. Die skubbe op die middel van die lyf is geelgrys in die middel. Die gesig het 'n pienkerige kleur en daar is 'n kort, horisontale streep net onder die oë. Die dorsalevin se rant is geel terwyl die stertvin kort lobbe het.

Die vis leef in tropiese lagunes en aflandige koraal- in water wat 2 tot 50m diep is en hulle is alleenlopers of leef in pare saam. Hulle bou neste van rommel in sanderige gebiede of seegras beddings. Die vis kan aggressief wees wanneer hulle hul neste bewaak.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels 
* https://www.fishbase.de/summary/Pseudobalistes-flavimarginatus.html
Beverly Hills, Kalifornië

**Beverly Hills** is ’n onafhanklike welvarende voorstad van Los Angeles, Kalifornië, waar baie beroemde rolprentsterre woon. Volgens algemene reg is dit 'n stad en munisipaliteit in die distrik Los Angeles County van die Amerikaanse deelstaat Kalifornië. Sy stadsgebied word volledig omsluit deur die buurstede Los Angeles en West Hollywood (wat self ook byna volledig deur Los Angeles omsluit word).

Die gebied het oorspronklik deel uitgemaak van 'n Spaanse plaas en is vir die verbouing van limabone aangewend. In 1914 is Beverly Hills deur 'n groep beleggers geïnkorporeer wat op soek na 'n oliebron was, maar in plaas daarvan op water afgekom en besluit het om die plek as 'n nedersetting te ontwikkel.

duimnael|links|Europees geïnspireerde kommersiële boukuns in die voetgangerslaan van Rodeo Drive
duimnael|links|Beverly Hills se raadsaal in die Spaanse Koloniale Herlewingstyl (*Spanish Colonial Revival*) dateer van 1932
duimnael|links|Styl en status op vier wiele - Italiaanse luukse motors in Beverly Hills
In 2015 het Beverly Hills, waarna ook dikwels as "90210" verwys word (na aanleiding van een van sy hoofsaaklike poskodes), 'n bevolking van 34&nbsp;870 gehad. Die stad, wat as een van die welvarendstes in die Verenigde State beskou word, staan onder meer bekend vir sy Rodeo Drive-winkeldistrik en die Beverly Hills-olieveld, een van min wat temidde van 'n stadsgebied geleë is en steeds ontgin word.

Beverly Hills se ekonomiese basis vergelyk gunstig met dié van groter nedersettings met enkele honderdduisend inwoners. Saam met pendelaars, wat bedags na die stad stroom, het Beverly Hills tydens dagure 'n bevolking van tussen 150&nbsp;000 en 200&nbsp;000. As 'n sogenaamde voldiens-gemeenskap verskaf die munisipaliteit aan sy burgers alle dienste soos polisie, brandweer, watervoorsiening en -suiwering, afvalverwydering en bouinspeksie. Beverly Hills het daarnaas sy eie skooldistrik met sommige van die beste skole in die hele Verenigde State.

## Verwysings 
## Eksterne skakels 
*
41 v.C.

## Gebeure 
* Die priesters van Artemis in Efese verklaar Marcus Antonius tot die vleesgeworde godheid Dionysos.
* Marcus Antonius aanvaar dat Serapion, Cleopatra se goewerneur op Siprus eiemagtig besluit het om Crassus te help. Cleopatra lewer hom uit en hy word gedood.
* Marcus Antonius weier om aan Herodes die Grote sy koningskap te ontneem.

## Verwysings
54 v.C.

## Gebeure 
*Cicero het hom versoen met Crassus wat nou in Syria is en spreek vir ten gunste van hom in die senaat.
*Domitus Ahenobarbus ondersteun bendes wat onrus saai en word tot konsul verkies. Rome verval stadig in anargie.
*Piso Caesoninus – Caesar se skoonpa – keer terug uit Macedonia Rome toe. Hy spreek teen Cicero in die senaat en Cicero antwoord met sy *In Pisonem* (Teen Piso) wat een van sy minder verheffende redevoerings is.

## Sterftes 
*Julia.

## Verwysings
197 v.C.

## Gebeure 
*Slag van Kynoskephale - Filip V van Masedonië word deur die Romeine verslaan.
*Titus Flaminius verower Leucas in die oorlog teen Filip V van Masedonië.

*Antiochos III begin 'n veldtog teen die Ptolemeeë in Cilicia.
*Die Ptolemeeë verloor die mag oor Judea.
*Eumenes II volg sy vader Attalos op as koning van Pergamon
## Sterftes
*Koning Attalos I van Pergamon

## Verwysings
198 v.C.

## Gebeure 
*Antiochos III sluit sy veldtog teen die Ptolemeeë in Coele-Sirië en Fenisië suksesvol af.

## Verwysings
119 v.C.

## Gebeure 
*Gaius Marius word volkstribuun.
* 17 Oktober – In Babilon word 'n berig van Mithridates (Mihrdād) II van Partië aan die goewerneur en die Griekse burgers voorgelees waarin hy sy oorwinning oor die Guti aankondig wat sy broer Ardawān I doodgemaak het.

## Verwysings
Turkmene

: *Hierdie artikel handel oor die etniese groep. Vir die taal, sien Turkmeens.*

Die **Turkmene** (Turkmeense enkelvoud: *Türkmen*, Түркмен; meervoud: *Türkmenler*, Түркменлер, [tʏɾkmɛnˈlɛɾ]) vorm naas die Oesbeke en die Kasakke die derde grootste Turkiese etniese groep in Sentraal-Asië. Hulle vorm die titulêre nasie van Turkmenistan, waar hulle sowat 85,6% van dié land se bevolking uitmaak, en praat Turkmeens, 'n Turkiese taal, as moedertaal.

[duimnael|links|Etniese kaart van [Sentraal-Asië]]
duimnael|links|'n Turkmeen in Turkmenistan geklee in tradisionele klere, deur Prokoedin-Gorski omtrent 1910
Naas Turkmene leef nog klein minderhede soos Oesbeke (5,8%), Russe (5,1%) en Kasakke (0,4%) in Turkmenistan. Turkmeense minderhede leef in lande soos Iran (1,3 miljoen), Afghanistan (200&nbsp;000), Oesbekistan (152&nbsp;000) en Pakistan (110&nbsp;000).

Die Turkmene van Sentraal-Asië moenie verwar word nie met die Turkmene van die Midde-Ooste in Irak, Sirië en Turkye wat meer verwant aan Turke is en tydens die Ottomaanse tydperk daar gevestig het.

## Verwysings 
## Eksterne skakels 
*
Blousuur

**Blousuur** of **waterstofsianied** is 'n chemiese verbinding met formule . Sy soute heet sianiede en die suur behoort tot die pseudohalogeenfamilie en kan gesien word as die suur van sianogeen.

## Gebruik 
Blousuur is baie giftig en word gebruik as insek- en knaagdierdoder. Dit word ook gebruik om sintetiese vesels en kleurstowwe te vervaardig.

## Gevare 
In aanwesigheid van amines, hidroksiede asetaldehide of metaalsianiede of bo 184&nbsp;°C kan die stof eksplosief polimeriseer.

Inaseming kan by 'n konsentrasie van 270 dpm dodelik wees.

## Verwysings
Boeing AH-64 Apache

Die **Boeing AH-64 Apache** is 'n aanvalshelikopter aanvanklik deur Hughes Helicopters ontwikkel as die *model 77* en beskik oor 'n tandemkajuit vir 'n tweemanspan. 

## Verwysings
Wemmerpan

**Wemmerpan** is 'n meer en ontspanningsarea in die suide van Johannesburg. Watersport word daar beoefen. Santarama Miniland is in die park geleë. Die park is oorkant die Turffonteinperderesiesbaan.
Echinoidea

**Echinoidea** is 'n klas seediertjies, ook bekend as seekastaiings, wat hoort tot die filum stekelhuidiges. Die meeste van die diertjies is rond, vol stekels of naalde en het 'n ystervarkagtige voorkoms. Hulle grootte wissel van  Seekastaiings het nie 'n uitsonderlike voorkoms nie maar kan kleurvol wees met dominante kleure van swart, bruin, pers en groen.

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 
* Branch, Margo: Ontdek die Kuswêreld van Suid-Afrika. Kaapstad: Struik, 1988
* Griffiths, Charles & Roberta, Thorpe David: Die Kuswêreld. Kaapstad: Struik, 1988
Gerimpelde snellervis

Die **Gerimpelde snellervis** (*Pseudobalistes fuscus*) is 'n vis wat wydverspreid voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Yellow-spotted triggerfish* of die *Rippled triggerfish*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels 
* http://www.fishbase.org/summary/Pseudobalistes-fuscus.html
124 v.C.

## Gebeure 
* Januarie – Mithridates (Mihrdād) II van Partië verslaan die Elamitiese koning Pittit en aanvaar die onderwerping van Hypoasines van Characene.

## Verwysings
Kirgisiërs

: *Hierdie artikel handel oor die etniese groep. Vir die taal, sien Kirgisies.*

Die **Kirgisiërs** (Kirgisiese enkelvoud: кыргыз/*kyrgyz*, meervoud: кыргыздар/*kyrgyzdar*) vorm naas die Oesbeke, Kasakke en Turkmene die vierde grootste Turkiese etniese groep in Sentraal-Asië. Hulle vorm die titulêre nasie van Kirgisië, waar hulle sowat 72,6% van dié land se bevolking uitmaak, en praat Kirgisies, 'n Turkiese taal, as moedertaal.

[duimnael|links|Etniese kaart van [Sentraal-Asië]]
duimnael|links|''Ryk Kirgisiese jagter met 'n valk* – skildery deur Vasili Veresjtsjagin in 1871
Naas Kirgisiërs woon nog klein minderhede soos Oesbeke (14,4%) en Russe (6,4%) in Kirgisië. Kirgisiese minderhede woon ook in lande soos Oesbekistan (250&nbsp;000), die Volksrepubliek China (143&nbsp;500) en Rusland (103&nbsp;422).

Wêreldwyd is daar omtrent 4,5 miljoen Kirgisiërs, waarvan sowat 3,8 miljoen in Kirgisië woon. In die Volksrepubliek China behoort die Kirgisiërs tot een van die 56 amptelik erkende etniese groepe ("nasionaliteite"). Hulle woon veral in die Wes-Chinese outonome gewes Xinjiang saam met ander verwante etniese groepe soos Oeigoere, Oesbeke en Kasakke.

Die naam van die Kirgisiërs is moontlik van 40 (Turks: *kyrk* met die meervoud-agtervoegsel *-yz'') stamme afgelei wat onder die epiese held Manas verenig is en teen die Mongole geveg het. Die 40 strale van die son op die vlag van Kirgisië vertoon hierdie 40 stamme. Volgens 'n ander teorie is die naam afgelei van 40 meisies wat krygers geword en waaruit die Kirgisiërs ontwikkel het.

## Verwysings 
## Eksterne skakels 
*
Gompo

**Gompo** is 'n swart woonbuurt van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit.

## Sien ook 
* Lys van dorpe in Suid-Afrika

## Verwysings
Tussenganger

'n **Tussenganger** is 'n derde party wat bemiddelingsdienste aan twee handelspartye bied. Die tussenganger tree op as 'n geleibuis vir goedere of dienste wat deur 'n verskaffer aan 'n verbruiker gelewer word. Die tussenganger bied dus toegevoegde waarde aan die transaksie wat dalk nie deur direkte handel moontlik kan wees nie.

Algemene gebruik sluit die versekerings- en finansiële diensbedryf in waar bv. verbandmakelaars, versekeringsmakelaars en finansiële adviseurs bemiddelingsdienste vir die verskaffing van finansiële produkte soos verbandlenings, versekering en beleggingsprodukte bied.

In die reg kan tussengangers kommunikasie tussen 'n kwetsbare getuie, die beskuldigde en hofpersoneel bevorder om die beste getuienis te verkry en om te verseker dat alle partye 'n regverdige verhoor kry.

In ruilhandel is die tussenganger 'n persoon of groep wat waardevolle handelsartikels bewaar totdat dit benodig word, die handelspartye of ander beskikbare plek het om dit te ontvang en te bewaar, of totdat ander voorwaardes nagekom is. In 'n wyer perspektief kan 'n tussenganger 'n persoon of organisasie wees wat 'n kontrak tussen twee partye bewerkstellig.

Die Internet is besig om 'n deursigtige bewustheid te skep oor die gevare en geleenthede om tussengangers in baie nywerhede te outomatiseer.

## Soorte 
Tussengangers kan as handels- of rekenmeestertussengangers geklassifiseer word.
Bailey en Bakos (1997) het 'n getal gevallestudies ontleed en vier rolle van elektroniese tussengangers geïdentifiseer, nl. dié van die versameling van inligting, die wek van vertroue, fasilitering en passing.

## Verwysings
Herodes die Grote

**Herodes die Grote** (omtrent 73 v.C. – 4 v.C.) was koning van Judea van 37 v.C. tot 4 v.C.

duimnael|links|Die ryk van Herodes die Grote
duimnael|links|'n Munt van 8 prutah uit die tyd van Herodes. Inskrif: ΉΡΩΔOY ΒΑΣΙΛΕΟΣ. Beeld van 'n granaatappel op 'n tripode
duimnael|links|'n Model van Herodes se tempel
Hy is die seun van Antipater van Idumea, wat 'n minister was vir die familie van Jannaeus Alexander. Saam met sy broer Phasael kry hy 'n poltieke rol en omtrent 47 v.C. is hy goewerneur van Galilea en sy broer goewerneur van Judea. 

In 43 v.C. word sy vader vermoor. Herodes slaag om vir die swak Hasmonese koning Hyrcanus die poging van Antigonus – die laaste Makkabeër – om 'n burgeroorlog te begin te verhoed. Hy kry Hyrcanus se kleindogter Mariamne as vrou.

In 40 v.C. val die Partiërs Palestina aan. Hyrcanus en Phasael probeer om met hulle to onderhandel maar Phasael word gedood. Herodes trek hom terug na die burg Masada en vra Marcus Antonius om hulp. Die Romeine erken hom as die nuwe koning van Judea en Idumaea. Ná 'n stryd om die mag teen Antigonus wat drie jaar duur is hy met M. Antonius se hulp koning. Cleopatra vra die Romeinse *triumvir* om haar Judea te gee, maar hy weier. Na die dood van Marcus Antonius en Cleopatra probeer Herodes – self 'n Romeinse burger – Octavianus te oortuig dat hy 'n betroubare bondgenoot is.

Die Jode is daarmee nie tevrede nie, omrede Herodes se koninkryk daardeur nog meer 'n Hellenistiese karakter kry. Hoewel Herodes self 'n Jood is -sy oupa het dit geword en hy het ook so grootgeword- is sy moeder Cyprus 'n Arabiese vrou van heidense afkoms, maar in sy tyd is dit nog nie reël dat jou ma Joods moet wees om jouself Jood te noem nie. Herodes volg die wette en rituele van sy geloof. Toe sy suster Salome met 'n Nabateeër wil trou wat nie besny wil word nie, verbied hy haar om te trou.  'n Derde seun sterf in 4 v.C., in dieselfde jaar dat Herodes self aan 'n vreeslike siekte beswyk.

## Verwysings
Veronica Guerin

**Veronica Guerin** (5 Julie 1958 – 26 Junie 1996) was 'n Ierse joernalis. Sy skryf verskillende artikels in die *Sunday Bussines Post*- en *Sunday Tribune*-koerante. Sy het begin skryf oor georganiseerde misdaad in haar land.

Guerin is op 26 Junie 1996 deur dwelmhandelaars op een van die besigste paaie van Dublin vermoor.
Bob Fosse

**Robert Louis** "**Bob**" **Fosse** (23 Junie 1927 – 23 September 1987) was ’n Amerikaanse regisseur, akteur, choreograaf, danser en draaiboekskrywer. Hy het agt Tonys vir choreografie gewen, die meeste nog, en een vir regie. Hy is vir vier Oscars benoem, waarvan hy een vir beste regisseur gewen het vir Cabaret (1972).

## Loopbaan 
Fosse het as jong man saamgespan met ’n ander danser, Charles Grass, om *The Riff Brothers* te vorm. Hulle het in Chicago in teaters opgetree. Hy was daarna in die variëteitvertoning *Tough Situation*, wat na militêre basisse getoer het. Fosse het na New York verhuis en in die vertoning *Call Me Mister*, saam met sy eerste vrou en destydse dansmaat, Mary Ann Niles, die aandag getrek van Dean Martin en Jerry Lewis. Fosse en Niles het daarna op televisie opgetree in *Your Hit Parade* en *Colgate Comedy Hour*.

Fosse het in 1953 ’n kontrak met MGM geteken. Sy vroeë rolle op die silwerdoek was in onder meer *Give A Girl A Break*, *The Affairs of Dobie Gillis* en *Kiss Me Kate* (almal 1953). ’n Kort dans wat hy in laasgenoemde gechoreografeer en gedans het, het die aandag getrek van Broadway-vervaardigers. In 1954 het Fosse sy eerste musiekspel, *The Pajama Game*, gechoreografeer, gevolg deur *Damn Yankees* die volgende jaar. Hier het hy sy tweede vrou, Gwen Verdon, ontmoet. In 1957 het hy die rolprentweergawe van *Pajama Game*, met Doris Day, gechoreografeer.

In 1960 was hy vir die eerste keer regisseur en choreograaf, vir die musiekspel *Redhead*. Die stuk het ’n Tony vir beste musiekspel gewen en Fosse die prys vir beste choreografie. Daarna het *Sweet Charity* in 1966 en *Chicago* in 1975 gevolg, ook met Fosse as regisseur en choreograaf.

Fosse het ’n kenmerkende dansstyl gehad en rekwisiete soos hoede, stoele en kieries gebruik. Van sy gewildste nommers sluit in "Steam Heat" (*The Pajama Game*) en "Big Spender" (*Sweet Charity*).

Hy het vyf rolprente geregisseer. Sy eerste, *Sweet Charity* in 1969 met Shirley MacLaine, is ’n verwerking van die Broadway-musiekspel wat hy geregisseer en gechoreografeer het. Sy tweede, *Cabaret* (1972), het agt Oscars gewen, insluitende vir beste regisseur. Liza Minnelli en Joel Grey het albei Oscars vir hul rolle gewen.

In 1974 was hy die regisseur van *Lenny*, met Dustin Hoffman. In dié tyd was hy siek en het hy ’n opehartoperasie ondergaan. In 1979 het hy ’n semi-outobiografiese prent, *All That Jazz*, help skryf en geregisseer. Dit beeld ’n rokjagter-dwelmslaaf-choreograaf-regisseur uit te midde van triomf en mislukking. Die prent het vier Oscars gewen, en Fosse het sy derde benoeming gekry vir beste regisseur. Dit het ook in 1980 die Palme d'Or op die Cannes-rolprentfees gewen.

Sy laaste prent was 1983 se *Star 80*, oor die vermoorde *Playboy* Playmate Dorothy Stratten. Dit is vir verskeie pryse benoem. In 1986 het hy die Broadway-produksie *Big Deal* geskryf, geregisseer en gechoreografeer. Sy volgende fliek sou oor die rubriekskrywer Walter Winchell en die donker kant van roem gegaan het, maar hy is aan ’n hartaanval dood voor hy aan die projek begin werk het.

## Verwysings 
## Eksterne skakels 
* 
*
Macintosh

duimnael|Die eerste Macintosh wat in 1984 vrygestel is.
duimnael|'n Apple iMac, 2009. Let op hoe die rekenaar in die skerm ingebou is.

Die **Apple Macintosh** (ook *Apple Mac* of *iMac* genoem) is die handelsnaam vir 'n soort persoonlike rekenaar wat deur die maatskappy Apple Inc. vervaardig word. Steve Jobs het die oorspronklike Macintosh-rekenaar op 24 Januarie 1984 bekendgestel. Die Macintosh was een van die eerste rekenaars met 'n muis wat gebruik kon word om op ikone op die skerm te klik. Dit is dan ook hierdie funksie, bekend as 'n grafiese gebruikerskoppelvlak, wat die Macintosh so gewild gemaak het. Die eerste model is later na "Macintosh 128k" hernoem. Apple het sedert 1998 die naam "Macintosh" na "Mac" verander, hoewel die produk sedert sy ontwikkeling reeds onder die noemnaam "Mac" bekend was.

Macintosh-rekenaars het aanvanklik, anders as ander persoonlike rekenaars, hulle eie sentrale verwerkers (genaamd die Motorola 68000) gebruik. Later het Apple na die PowerPC oorgeskakel. In 2006 begin hulle om Intel se mikroverwerkers te gebruik. Die nuutste Mac's loop op Intel se i7-verwerkers.

Die Mac gebruik nie die Microsoft Windows-bedryfstelsel soos ander persoonlike rekenaars nie. Dit beskik oor 'n eie reeks bedryfstelsels, wat as OS X bekend staan. Die nuutste weergawe hiervan word "Yosemite" genoem. Mac's kan met behulp van 'n program genaamd "*Boot Camp*" beide Windows en OS X op dieselfde tyd loop. Die program is op alle Mac's gelaai.

Oor die algemeen kos Macintosh-rekenaars meer as ander rekenaars van dieselfde grootte en kapasiteit. Die produk is egter bekend vir sy boukwaliteit en gebruikersvriendelike koppelvlak.

## Verwysings 
## Eksterne skakels 
*
Azerbeidjanners

woonHierdie artikel handel oor die etniese groep. Vir die taal, sien Azerbeidjans.*

Die **Azerbeidjanners** (Azerbeidjans: *Azərbaycanlılar*, آذربایجانلیلار) of **Azeris** (*Azərilər*, آذریلر), ook bekend as **Azerbeidjanse Turke** (*Azərbaycan Türkləri'' آذربایجان تورکلری), vorm naas die Turke die tweede grootste Turkiese etniese groep, die grootste inheemse etniese groep in die Kaukasus-streek en naas die Perse die tweede grootste etniese groep in Iran. Hulle vorm die titulêre nasie van Azerbeidjan, waar hulle sowat 91,6% van dié land se bevolking uitmaak, en praat Azerbeidjans, 'n Turkiese taal, as moedertaal.

[duimnael|links|Etniese kaart van die [Kaukasus-streek]]
[duimnael|links|upright|Sjah Ismail I (1487–1524), stigter van die [Safawidiese Ryk in 1501, was van Azerbeidjanse afkoms]]
Wêreldwyd woon tussen 28 miljoen en 35 miljoen Azerbeidjanners, waarvan meer as 15 miljoen in Iran en sowat 8,2 miljoen in Azerbeidjan. In Iran woon hulle veral in die noordooste in die streek Azerbeidjan, saam met minderhede soos Koerde, Armeniërs en Perse. Hulle vorm die meerderheid in die vier Irannese provinsies Wes-Azerbeidjan, Oos-Azerbeidjan, Ardabil en Zanjan. In Rusland woon tussen 603&nbsp;070 en 1,5 miljoen Azerbeidjanners, waarvan meer as 130&nbsp;000 in die Noord-Kaukasiese Republiek van Dagestan. In Turkye woon tussen 530&nbsp;000 en 800&nbsp;000 Azerbeidjanners, veral in die oostelike provinsies Iğdır en Kars. 284&nbsp;761 Azerbeidjanners woon in die suidooste van Georgië, waar hulle 6,5% van dié land se bevolking uitmaak en die grootste etniese minderheid vorm.

## Verwysings 
## Eksterne skakels 
*
Appiese Weg

Die **Appiese Weg** (ook *Via Appia*, *Die weg van Appius*) was die eerste belangrike Romeinse pad. Die pad is in 312 v.C. van suid van Rome af tot by Brindisi aan die Adriatiese kus gebou. Dit is na die Romeinse amptenaar Appius Claudius Caecus genoem, wat dit vir militêre doeleindes gedurende die Samnitiese oorloë gebou het. Die Appiese Weg is in 2024 deur Unesco as wêrelderfenisgebied gelys.

duimnael|links|Kaart van Italië wat die *Via Appia* en (die korter en nuwer) *Via Appia Traiana* aandui
duimnael|links|Voetspore van Jesus
Die pad is tydens die Tweede Samnitiese Oorlog aangelê om die vinnige ontplooiing van troepe moontlik te maak. Die Appiese Weg was ook van groot ekonomiese belang en is vir die vervoer van goedere en persone tussen Rome en Kampanië (en verder) gebruik. Dit loop aanvanklik tot by Capua, maar is later tot by Brundisium (nou Brindisi, 'n hawestad wat die poort na die Ooste was) verleng.

Vanweë die pad se belang kry dit die bynaam *regina viarum* (koningin van paaie). Die natuurskoon langs die pad kon ook 'n rol hierin gespeel het. Die talle spore en afdrukke op en om die pad dui daarop dat dit eens swaar, druk verkeer hanteer het.

Die Quo vadis-kerk is langs die Appiese Weg by die ingang na Rome geleë. Dit is volgens oorlewering die plek waar die apostel Petrus vir Jesus raakgeloop het. Toe Petrus vra "*Heer, waar gaan u heen*", antwoord Jesus: "*Ek gaan na Rome om weer gekruisig te word*". Petrus bedink hom en draai na Rome terug, waarna hy in die Tullianum opgesluit en onderstebo in Nero se Sirkus gekruisig is. Die kerk bevat 'n klip met die beweerde voetspore van Jesus daarop.

## Sien ook 
* Lys van Wêrelderfenisgebiede

## Verwysings 
## Eksterne skakels 
*
Lagos–Mombasa-Grootpad

regs|500px
**Die Lagos-Mombasa-Grootpad** (ook bekend as die Mombasa–Lagos-Grootpad) is die Trans-Afrikaanse snelweg 8 en die hoofroete tussen Wes- en Oos-Afrika. Dit het 'n lengte van 6&nbsp;259&nbsp;km en lê aangrensend tot die Dakar-Lagos-Grootpad waarmee dit (wanneer voltooi) die langste oos-wes kruising van die kontinent sal vorm, vir 'n totale afstand van 10&nbsp;269&nbsp;km.

## Roete 
'n Deel van die transkontinentale padnetwerk is onder ontwikkeling deur die Ekonomiese Kommissie Verenigde Nasies vir Afrika (UNECA), die Afrika Ontwikkelingsbank (ADB), en die Afrika-unie. Die roete deurkruis Nigerië, Kameroen, Sentraal-Afrikaanse Republiek, die D R Kongo, Uganda en Kenia.

## Oorsteek van die Kongorivierbekken 
Hoewel die grootpad heelwat verkeer dra op sy geteerde gedeeltes in Nigerië, Kameroen, Uganda en Kenia, is dit op die oomblik nie 'n praktiese roete tussen Wes- en Oos-Afrika nie. Dit is omrede die sentrale gedeelte deur die Demokratiese Republiek van die Kongo slegs uit spore bestaan, wat onbegaanbaar word na gereelde swaar reën. Die digte reënwoud en die behoefte aan gereelde rivierkruisings skep groot uitdagings aan padingenieurs. Daar bestaan ook geen maklike alternatiewe roetes nie, dus geskied oos-weshandel eerder deur die lug of see, en is gevolglik uiters beperk.

Die gebaande weg sou strek van Bangassou in die Sentraal-Afrikaanse Republiek na Buta in die Kongo via Bondo, maar sedert die Kongolese burgeroorloë, het die paadjies tussen die dorpe onbegaanbaar geraak. Die Kongo versoek dat die pad van Zongo (oorkant die rivier by Bangui) via Gemena, Lisala en Bumba na Buta 'n hoër prioriteit vir rehabilitasie dra, en beveel dus eerder hierdie roete aan.

In die ooste van die Kongo strek die roete van Kisangani na die Ugandese grenspos by Katwe via Kamanda en Beni. Hierdie grondpad is ook dikwels onbegaanbaar. 'n Langer roete van Kisangani na die Rwandese grens by Bukavu via die Kongo se Nasionale Pad No. 2 kan beter wees aangesien die pad deels geteer is, maar dit is sedert die oorlog nie weer in gebruik suid van Walikale nie.

Van Bukavu bereik die geteerde hoofpad Kigali (die hoofstad van Rwanda) en verbind met die bestaande roete by Mbarara in Uganda.
Liv Ullmann

**Liv Johanne Ullmann** (gebore op 16 Desember 1938) is ’n Noorweegse aktrise en rolprentregisseur. Sy is bekend as een van die "muses" van die Sweedse regisseur Ingmar Bergman.

## Loopbaan 
duimnael|links|160px|Ullmann in 1966.
Ullmann het haar toneelloopbaan in die middel 1950's as ’n verhoogaktrise in Noorweë begin. Sy het deur haar lewe op die verhoog bly optree en is veral bekend vir haar uitbeelding van Nora in Henrik Ibsen se toneelstuk ''A Doll's House*. 

Sy het internasionaal bekend geword nadat sy saam met die Sweedse rolprentregisseur Ingmar Bergman begin saamwerk het. Sy was in altesaam 10 van sy gewildste prente, onder meer *Persona* (1966), *The Passion of Anna* (1969), *Cries and Whispers* (1972) en *Autumn Sonata* (1978). Sy was ook saam met Laurence Olivier in *A Bridge Too Far* (1977), wat deur Richard Attenborough geregisseer is.

Sy is meer as 40 keer vir pryse benoem, insluitende twee Oscars en verskeie pryse vir haar lewenslange bydrae, en het onder meer ’n Golden Globe gewen vir *The Emigrants'' (1971). In 2000 is sy benoem vir die Palme d'Or vir haar tweede prent as regisseur, *Faithless* (2000). 

## Verwysings 
## Eksterne skakels 
* 
*
* 
* The Guardian/NFT-onderhoud met Shane Danielson, 23 Januarie 2001
* 
*15px Hierdie artikel is vertaal uit die Engelse Wikipedia
Edelgasse

duimnael|Edelgaslampe
duimnael|Edelgasse in gasontladingslampe

**Edelgasse** is chemiese elemente wat baie onreaktief is en geen verbindings vorm nie. 'n Kenmerk van edelgasse is dat die s- en p-orbitale volledig gevul is; dit is ook reuk- en kleurloos. Op die periodieke tabel vorm edelgasse Groep VIII.

Die edelgasse is:
* Helium
* Neon
* Argon
* Kripton
* Xenon
* Radon

Al hierdie gasse kom in die lug voor en maak sowat 0,96% van die atmosfeer uit. Wanneer edelgasse in katodebuise gebruik word om lig te produseer, skyn elkeen 'n ander kleur. Aangesien radon radioaktief is, word dit nie sommer vir beligting gebruik nie.

Lêer:HeTube.jpg|Helium
Lêer:NeTube.jpg|Neon
Lêer:ArTube.jpg|Argon
Lêer:KrTube.jpg|Kripton
Lêer:XeTube.jpg|Xenon

## Eksterne skakels
Beira–Lobito-Grootpad

350px|regs

Die **Beira–Lobito-Grootpad** is 'n transnasionale hoofwegprojek, dit is Trans-Afrika hoofweg 9 in die transkontinentale padnetwerk.

Die padnetwerk word ontwikkel deur die Ekonomiese Kommissie Verenigde Nasies vir Afrika (UNECA), die Afrika Ontwikkelingsbank (ADB), en die Afrika-unie. Die roete het 'n lengte van 3523 km en deurkruis Angola, die mees suidelike deel van die Demokratiese Republiek van die Kongo, Zambië, Zimbabwe, en Sentraal-Mosambiek. 

Dit is byna voltooi in die suidoostelike helfte waar dit oor geteerde nasionale paaie van Zambië, Zimbabwe en Mosambiek beslaan. Die westelike helfte loop deur die meeste van Angola en die Kongo en bestaan egter uit grondpaaie of afgeleefde teerpaaie wat grootskaalse herkonstruksie benodig.

Die roete verbind die myngebiede van die Kongo, Zambië en Zimbabwe en landbougebiede van Angola, Zambië en Zimbabwe aan die Atlantiese hawe van Lobito en Indiese Oseaanhawe van Beira. Burgeroorloë in Angola, Kongo, Zimbabwe en Mosambiek het ontwikkeling van die hoofweg in die verlede vertraag, die mees onlangse in die Kongo en Angola, wat albei tans in 'n heropbouproses staan. 

Die roete word ook deur 'n spoorverbinding bedien wat parallel aan die pad loop vir die grootste deel van sy lengte, behalwe tussen Kafue en Harare. Die spoorlyn is ook reeds in oorloë beskadig en sy westelike helfte, die Benguela Spoorweg, word nie op die oomblik bedryf nie. Tussen Kapiri Mposhi en Kafue in Zambië deel die snelweg die roete met die Kaapstad-Kaïro-Grootpad.

## Lees ook
* Lobito-korridor
Peter Magano

**Peter Magano** was 'n lid van die ANC en die Pretoriase Aksie-komitee wat vroeg in 1955 gestig is. Hy het een van die eerste vrywilligers om  by Umkhonto we Sizwe aan te sluit en het later 17 jaar op Robbeneiland deurgebring. Hy het die spesiale raadgewer vir tradisionele sake vir die destydse Premier van Noordwes, Popo Molefe, geword. Hy sterf op die ouderdom van 75 in 2002 ná 'n motorongeluk. Voormalige President Nelson Mandela het sy begrafnis in Ga-Rankuwa bygewoon.

## Straatnaam 
Peter Magano-weg (voorheen bekend as Leah Mangope-weg) in Mabopane is in 2012 na hom vernoem.

## Verwysings
Stanza Bopape

**Johannes Maisha Stanza Bopape** was 'n ANC-aktivis en burgerlike leier. Hy is in 1987 verkies as die eerste hoofsekretaris van die *South African National Civic Organisation (SANCO)* in Mamelodi. Die polisie het hom daarvan beskuldig dat hy 'n kommunis was en 'n gevaarlike invloed. Ondanks die feit dat hy moes vlug, het hy daarin geslaag om te mobiliseer en mense teen apartheid te organiseer. 

Bopape is uiteindelik op 10 Junie 1988 deur die polisie in hegtenis geneem. Hy is na John Vorsterplein geneem waar hy wreed gemartel is tesame met Murphy Morobe, 'n jong aktivis van Soweto. Hy is op 12 Junie 1988 in polisie-aanhouding oorlede, waarna sy liggaam in die krokodilbesmette Komatirivier, op die grens van Mosambiek en Suid-Afrika, gegooi is. Op 4 Julie 1988 het die polisie vir sy ouers gesê dat hy uit die tronk ontsnap het.

## Straatnaam 
Stanza Bopapestraat (voorheen bekend as Kerkstraat, vanaf Nelson Mandelarylaan na die ooste) in Pretoria is in 2012 na hom genoem.

## Verwysings